**2. Tájékoztató a 2017.évi Curling Magyar Kupa, Vegyes-páros OB és más kiemelt verseny lebonyolításának tapasztalatairól.**

**Magyar Kupa:**

* A 2017. évi Magyar Kupa kijelölése a 2017/2018-ik évi versenynaptár készítésekor került kijelölésre. Idén a hagyományokhoz megfelelően két hétvégés volt a verseny, melyhez a két felnőtt válogatott a második hétvégén csatlakozott a kiemelések végett.
* Örvendetes, hogy a 2017. évi Magyar Kupára is 14 csapat adta le a nevezését, így a megszokott TKO rendszert tudtuk alkalmazni, változtatások és erőnyerések nélkül. Nevezéseknél külön öröm volt a megszokott nagy létszámú ifjúsági csapatok/játékosok mellett a kerekeszékes csapat szereplése
* A Kupa valamennyi mérkőzése rendben zajlott és problémától mentes volt.
* A SoftpeelR eredményközvetítés zökkenőmentes volt, az aktuális eredményeket a versenybírók a helyszínen is folyamatosan rögzítették. Ez a TKO rendszerben különösen fontos. A csapatkapitányoknak fordulónként, e-mailes értesítés is működött.
* Az eddig nem megszokott módon több visszalépést is tapasztaltunk a verseny folyamán, melyből kettő helyosztó mérkőzés volt. Ezt nem tartom túl sportszerűnek. Egyrészt a nevezési díj része az utolsó kvázi „tét nélküli mérkőzés”, ugyanakkor a pontos végeredmény rögzítésében és a helyezések eldöntésében fontos szerepe van. Ezt a jövőben szükség esetén szankcionálnám valamilyen módon.
* A játékengedélyek és sportorvosi papírok is rendben voltak, egy kivételével. Az UTE Dragons egy játékosa, két alkalommal érvényes sportorvosi nélkül lépett pályára, így ez azóta szankcionálásra került.

**Vegyes-páros OB ’B’ liga:**

* A 2017/2018-ik évi versenynaptárban ismét bekerült ez a verseny. a Szövetség célja a csapatbajnokságokhoz hasonló ’A’ és ’B’ liga rendszer beindítása. A versenyrendszer átalakítása végett (rögzített ’A’ ligás keretszám – 8) nagyobb lehetőség volt erre.

* A bajnokságra 6 páros is nevezett, mely első évre azt gondolom megfelelő. Itt főleg a junior párosok mérettették magukat, ’A’ ligába vágyó felnőttek mellett.
* A Bajnokság negatív vízhangja a sportorvosi engedély hiánya volt, mely végett egy páros elindulása meghiúsult.
* A VPOB ’B’ liga versenyzői számának sokat segített a Westbay Kft. támogatása, így a párosok jóval kedvezőbb nevezési díj mellett indulhattak el.
* Az első 2 páros feljutott, a decemberi ’A’ ligát kővetően a versenykiírás értelmében bizonyos párosok búcsúzni fognak az ’A’ ligától. Remélem a „vérkeringés” beindul és ők a következő évben ismét megpróbálnak feljutni az ’A’ ligában.

2017. november 28.